ક્લબના જનરલ મેનેજરને આ સમાચારની જાણ થતાંની ગણતરીની મિનિટોમાં જ તે પોતાના અર્ધા સ્ટાફને સાથે લઈ એરપોર્ટ પર પહોંચી ગયા, ત્યાં ટેબલોની વ્યવસ્થા કરી- કોફી, પીણાં અને વિવિધ નાસ્તાઓ પીરસી દીધા, તેમનો સ્ટાફ સૌને વ્યક્તિગત રીતે સસ્મિત ઝૂકી ઝૂકીને આવકાર આપવા માંડયો; પાશ્વભૂમાં હળવા સંગીતની સૂરાવલિઓ છેડાવા લાગી; સૌ ઉપાહાર કરી રહ્યા એટલે લકઝરીવાનો દ્વારા હોટેલ ઉપર આવેલા તેમના રિસોર્ટ ઉપર સૌને લઈ જવામાં આવ્યા, ત્યાં પહેલેથી જ એક પાર્ટીનું આયોજન કરી દેવાયું હતું, રિસોર્ટમાં હાજર એવા અન્ય પ્રવાસીઓને શાંતિપૂર્વક જગાડી, આ આગંતુકોને આવકારવા વિનંતી કરી; સૂર્યોદય સુધી પાર્ટીની રમઝટ ચાલી, લાંબી મુસાફરી કરીને આવેલા પેલા તમામ પ્રવાસીઓ સ્ફૂર્તિલા-તાજગીભર્યા બની ગયા; તેમાંના એકે તો કહ્યું કે તેના કોલેજકાળ દરમિયાન કેટલાય વર્ષો બાદ પહેલીવાર, આવી મોજ-મસ્તી માણવાનો અવસર મળશે!